Publication: Magyar Közlöny
Issue: MK-2011-109 (Year: 2011, Number: 109)
Era: contemporary
Section: 1. melléklet a 36/2011. (IX. 22.) NGM rendelethez
Paragraph Index: 951

3. Az R. 1. melléklet 2. Az egyes gépfajtákra vonatkozó kiegészítõ alapvetõ biztonsági és egészségvédelmi követelmények pontja a következõ 2.4. ponttal egészül ki: „2.4. PESZTICIDEK KIJUTTATÁSÁRA SZOLGÁLÓ GÉPEK 2.4.1. Általános A peszticidek kijuttatására szolgáló gép gyártójának vagy meghatalmazott képviselõjének biztosítania kell, hogy az Általános alapelvek 1. pontjában foglalt kockázatelemzésnek és kockázatcsökkentésnek megfelelõen elemzés készüljön a környezet peszticidek általi, nem szándékos veszélyeztetésének kockázatairól. A peszticidek kijuttatására szolgáló gépeket úgy kell megtervezni és gyártani az elsõ bekezdésben említett kockázatelemzés eredményének figyelembevételével, hogy a gépeket a környezet peszticidek általi, nem szándékos veszélyeztetése nélkül lehessen mûködtetni, beállítani és karbantartani. A szivárgást minden esetben meg kell akadályozni. 2.4.2. Irányítás és felügyelet A peszticid kibocsátását a kezelõ helyzetébõl tudni kell könnyedén és pontosan irányítani, felügyelni és azonnal leállítani. 2.4.3. Feltöltés és ürítés A gépet úgy kell megtervezni és gyártani, hogy megkönnyítse a szükséges mennyiségû peszticiddel való pontos feltöltést, és biztosítsa a könnyû és teljes kiürítést, ugyanakkor megelõzze a peszticid szivárgását, és elkerülje a vízforrás szennyezõdését az ilyen mûveletek során. 2.4.4. A peszticidek kijuttatása 2.4.4.1. Kijuttatási arány A gépet fel kell szerelni a kijuttatási arány könnyû, pontos és megbízható beállítására szolgáló eszközzel. 2.4.4.2. Elosztás, elhelyezés és a peszticid szétszóródása A gépet úgy kell megtervezni és gyártani, hogy biztosított legyen a peszticid célterületre jutása, és minimális legyen a többi területre jutó veszteség, továbbá megelõzzék a peszticid szétszóródását a környezetbe. Adott esetben biztosítani kell az egyenletes és homogén eloszlást. 2.4.4.3. Vizsgálatok Annak biztosítására, hogy a gép releváns részei megfeleljenek a 2.4.4.1. és a 2.4.4.2. pontban foglalt követelményeknek, a gyártó vagy meghatalmazott képviselõje köteles minden érintett géptípus esetében elvégezni vagy elvégeztetni a megfelelõ vizsgálatokat. 2.4.4.4. Leállás közbeni veszteség A gépet úgy kell megtervezni és gyártani, hogy megakadályozza a permetezõ berendezés leállításakor bekövetkezõ veszteségeket. 2.4.5. Karbantartás 2.4.5.1. Tisztítás A gépet úgy kell megtervezni és gyártani, hogy lehetséges legyen annak a környezet szennyezése nélküli, könnyû és alapos tisztítása. 2.4.5.2. Szervizelés A gépet úgy kell megtervezni és gyártani, hogy könnyen és a környezet szennyezése nélkül kicserélhetõk legyenek az elhasználódott alkatrészek. 2.4.6. Ellenõrzések A helyes mûködés ellenõrzése érdekében lehetõvé kell tenni a szükséges mérõmûszerek könnyû csatlakoztatását a géphez. 2.4.7. A fúvókák, szûrõk és filterek megjelölése A fúvókákat, szûrõket és filtereket olyan jelöléssel kell ellátni, hogy típusuk és méretük világosan azonosítható legyen. 2.4.8. Az alkalmazott peszticid feltüntetése A gépet adott esetben olyan külön tartóval kell ellátni, amelyen a kezelõ elhelyezheti az alkalmazott peszticid nevét. 2.4.9. Használati utasítás A használati utasításnak a következõ tájékoztatást kell tartalmaznia:

Source: https://magyarkozlony.hu/hivatalos-lapok/846e73791872c27e9e0612e620fcca87bb9f348b/dokumentumok/ca0673574837efbbea7bb558bd064bdc469c3922/letoltes